**Ministru kabineta noteikumu projekta “Grozījumi Ministru kabineta 2020.gada 31.marta noteikumos Nr.178 “Kārtība, kādā izvērtē pašvaldību investīciju projektus valsts budžeta aizņēmumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir precizēt kārtību, kādā Vides aizsardzības un reģionālās attīstības ministrija (turpmāk – Ministrija) izvērtē pašvaldību investīciju projektus valsts budžeta aizdevumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai ar mērķi mazināt bērnu rindu pirmsskolas izglītības iestādē.  Ņemot vērā, ka no pašvaldībām joprojām ir liela interese saņemt aizņēmumus jaunu pirmsskolas izglītības iestāžu būvniecībai vai esošu pirmsskolas izglītības iestāžu paplašināšanai, veicot grozījumus Ministru kabineta 2020. gada 31. marta noteikumos Nr. 178 “Kārtība, kādā izvērtē pašvaldību investīciju projektus valsts budžeta aizņēmumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai” (Latvijas Vēstnesis, 2020, 66. nr.) (turpmāk – MK noteikumi Nr.178), tiks nodrošināta iespēja rīkot jaunu pašvaldību investīciju projektu pieteikšanas kārtu valsts budžeta aizdevumu saņemšanai.  Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par valsts budžetu 2020.gadam” (turpmāk – Likums) 13. panta sestās daļas 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Daudzas pašvaldības joprojām nespēj nodrošināt visiem pašvaldībā deklarētajiem bērniem vietas pašvaldības pirmsskolas izglītības iestādēs. Pēc Ministrijas apkopotās informācijas 2019. gada 1. oktobrī kopējā reālā rindā uz pašvaldību pirmsskolas izglītības iestādēm bija 10 105 bērni. Kā viens no risinājumiem, lai uzlabotu pirmsskolas izglītības pakalpojuma pieejamību pašvaldībās, ir nodrošināt pašvaldībām iespējas saņemt aizņēmumus jaunu pirmsskolas izglītības iestāžu būvniecībai vai esošu pirmsskolas izglītības iestāžu paplašināšanai.  Šobrīd ir spēkā MK noteikumi Nr.178, atbilstoši kuriem pašvaldības savus investīciju projektus iesniedza Ministrijā līdz 2020.gada 30.aprīlim. Kā prioritāte tika noteikti augstas gatavības projekti, kam ir izstrādāts tehniskais projekts vai noslēgts līgums par tehniskā projekta izstrādi, un projekta būvdarbus plānots uzsākt īstenot līdz 2020. gada 31. decembrim, lai pēc iespējas ātrāk bērnudārzi varētu uzsākt darbu. Tāpat, izvērtējot iesniegtos pašvaldību pieteikumus, tika ņemtas vērā samērīgas projekta realizācijas izmaksas. Izvērtējot pašvaldību iesniegtos investīciju projektus, Ministrija ir izstrādājusi Ministru kabineta rīkojuma projektu “Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums”, kas atbalstīts Ministru kabinetā 2020.gada 2. jūnijā. Rīkojums paredz atbalstīt 15 jaunu vai paplašinātu bērnudārzu būvniecības projektus 11 Latvijas pašvaldībās, kurās ir būtiskas bērnudārzu rindas Latvijā. Līdz ar to teju 2200 bērniem tuvākajos gados būs iespēja apmeklēt pašvaldību pirmsskolas izglītības iestādes, attiecīgi rindas samazinājums būtu par 22%. Kopējais investīciju apmērs plānots nedaudz vairāk kā 40 milj. *euro*, no kuriem 20 milj. *euro* plānoti kā valsts budžeta aizdevums pašvaldībām.  Vienlaikus ir nepieciešams precizēt esošo regulējumu, jo, izvērtējot iesniegtos pašvaldību pirmsskolas izglītības iestāžu būvniecības projektus, Ministrija konstatēja, ka bija vairāki investīciju projekti ar augstu gatavības pakāpi, bet tie tika noraidīti, jo neizpildīja atsevišķus MK noteikumu Nr.178 nosacījumus. Vienlaikus minētie projekti ir uzlabojami, nodrošinot atbilstību MK noteikumu Nr.178 prasībām. Ņemot vērā minēto, pēc MK noteikumu Nr.178 grozījumu stāšanās spēkā tiks sludināta jauna kārta, lai pašvaldības varētu pieteikt investīciju projektus jaunu pirmsskolas izglītības iestāžu būvniecībai vai esošu pirmsskolas izglītības iestāžu paplašināšanai.  Noteikumu projekts precizē kārtību, kā pašvaldībām iesniegt Ministrijai izvērtēšanai investīciju projektus jaunu pirmsskolas izglītības iestāžu būvniecībai vai esošas ēkas paplašināšanai pirmsskolas izglītības iestādes vajadzībām - pašvaldības savus investīciju projektus iesniedz Ministrijai mēneša laikā pēc paziņojuma publicēšanas Ministrijas oficiālajā tīmekļvietnē. Ministrija papildu nosūtīs pašvaldībām vēstuli ar aicinājumu iesniegt investīciju projektus. Šāda pieeja tika piemērota iepriekšējā investīciju projektu iesniegšanas un izvērtēšanas kārtā.  Noteikumu projekta 2.punkts ir papildināts ar papildus nosacījumu, kas pašvaldībām ir jāievēro, iesniedzot investīciju projektus: “2.5. ir saņemts Administratīvo teritoriju un apdzīvoto vietu likuma pārejas noteikumu 20.punktā noteiktajos gadījumos un kārtībā pozitīvs apvienojamo pašvaldību finanšu komisijas lēmums”.  Ministrija mēneša laikā pēc projektu iesniegšanas beigu termiņa atklātā projektu pieteikumu konkursā izvērtē pašvaldības iesniegto investīciju projektu atbilstību šo noteikumu 2. punktā minētajiem nosacījumiem.  Ministrija mēneša laikā pēc šo noteikumu 4. un 5.punktā noteiktā vērtējuma iesniedz Ministru kabinetā atbalstāmo investīciju projektu sarakstu.  Pēc Ministru kabineta lēmuma pieņemšanas par šo noteikumu 5.punktā minētajiem projektiem pašvaldības, lai nodrošinātu būvdarbu uzsākšanu līdz 2020. gada 31. decembrim, iesniedz aizņēmuma pieprasījumus atbilstoši Ministru kabineta noteiktajai kārtībai, kādā pašvaldības var ņemt aizņēmumus. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, pašvaldības. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts nodrošinās tiesisko regulējumu, lai pašvaldībām būtu iespējas saņemt aizņēmumus jaunu pirmsskolas izglītības iestāžu būvniecībai vai esošo pirmsskolas izglītības iestāžu paplašināšanai.  Tiesiskais regulējums pozitīvi ietekmēs pirmsskolas vecumu bērnus, jo pašvaldības radīs jaunas papildus vietas pašvaldību pirmsskolas izglītības iestādēs. Tādejādi attiecīgajā pašvaldībā deklarētajiem bērniem būs nodrošinātas iespējas apgūt pirmsskolas izglītības programmu pašvaldības pirmsskolas izglītības iestādēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma ietekme uz tautsaimniecību un sabiedrības mērķgrupām:  1. Nav paredzams, ka noteikumu prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.  2. Noteikumu prasības neattiecas uz Nacionālā attīstības plāna rādītājiem mikrolīmenī vai makrolīmenī.  3. Noteikumu prasības neattiecas uz konkurenci.  4. Noteikumu prasībām nav ietekmes uz vidi.  5. Noteikumu prasībām nav ietekmes uz veselību.  6. Noteikumu prasības neskar nevalstiskās organizācijas.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  Pašvaldībām tiks nodrošināta iespēja saņemt aizņēmumus jaunu pirmsskolas izglītības iestāžu būvniecībai vai esošas ēkas paplašināšanai pirmsskolas izglītības iestādes vajadzībām. Rezultātā tiks radītas papildus vietas pašvaldības pirmsskolas izglītības iestādēs, tādā veidā uzlabojot pirmsskolas izglītības pieejamību pašvaldībās. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | n-gads | | Turpmākie trīs gadi (*euro*) | | | | |
| n+1 | | n+2 | | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Atbilstoši Ministru kabineta 2020.gada 31.marta sēdes protokollēmuma Nr.20 29.§ “Informatīvais ziņojums "Par pašvaldību aizņēmumiem jaunas pirmsskolas izglītības iestādes būvniecības vai esošas pirmsskolas izglītības iestādes paplašināšanas investīciju projektiem"” valsts budžeta aizdevumu ikgadējais apjoms pašvaldībām jaunas pirmsskolas izglītības iestādes būvniecības vai esošas pirmsskolas izglītības iestādes paplašināšanas investīciju projektiem, lai mazinātu bērnu rindu uz vietām pirmsskolas izglītības iestādēs, vidējā termiņā 2020.-2022.gadam ir 7 000 000 *euro*.  Atbilstoši Ministru kabineta 2020.gada 30.aprīļa ārkārtas sēdes protokollēmuma Nr.29 10.§ "Informatīvais ziņojums "Par pašvaldību aizņēmuma limita palielināšanu Covid-19 ekonomisko seku mazināšanai"” 2020.gadā ir palielināts pieejamais pašvaldību aizņēmuma limits ir 150 000 000 *euro*, no kuriem ir jānodrošina aizdevumu pieejamība ES fondu un pārējās ārvalstu finanšu palīdzības līdzfinansētiem augstas gatavības projektiem ar tautsaimniecības nozīmi, Vides aizsardzības un reģionālās attīstības ministrijas pieteiktajiem investīciju projektiem, kā arī atbilstoši projekta īstenošanas laika grafikam jānodrošina aizdevumi valstiski nozīmīga investīciju projektam "Mežaparka Lielās estrādes rekonstrukcija" īstenošanai un pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai saskaņā ar Ministru kabineta 2020.gada 2.jūnija rīkojumu Nr. 299 “Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums”.  Nepieciešamie papildu līdzekļi aizņēmumiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanas investīciju projektiem 2020.gadā tiks nodrošināti no minētā aizņēmuma limita 150 000 000 *euro* apmērā. Savukārt, saskaņā ar likuma “Par vidēja termiņa budžeta ietvaru 2020., 2021. un 2022. gadam” 16.pantu 2021. un 2022.gadam noteiktais pašvaldību kopējais aizņēmumu pieļaujamais palielinājums ir 118 000 000 *euro,* un kā galvenā aizņēmumu prioritāte ir noteikti aizņēmumi Eiropas Savienības fondu un pārējās ārvalstu finanšu palīdzības līdzfinansēto projektu īstenošanai. Jautājumu par 2021. un 2022.gada pašvaldību kopējā aizņēmuma limita palielināšanas iespējām papildu nepieciešamajiem aizņēmumiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai ir jāskata likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023. gadam” izstrādes procesā. | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| Noteikumu projekts šo jomu neskar. | | | | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |
| --- |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |

|  |
| --- |
| Noteikumu projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības, Vides aizsardzības un reģionālās attīstības ministrija, Finanšu ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta prasību izpildei nav nepieciešams veidot jaunas institūcijas, likvidēt vai reorganizēt esošās institūcijas.  Noteikumu projekts nosaka Ministrijai veikt pašvaldību investīciju projektu izvērtēšanu, taču tas neatstās negatīvu ietekmi uz Ministrijas cilvēkresursiem. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Ilgavižs 66016721

[Janis.Ilgavizs@varam.gov.lv](mailto:Janis.Ilgavizs@varam.gov.lv)